CELEX: 62016CN0619
Language: lt
Date: 2016-11-29 00:00:00
Title: Byla C-619/16: 2016 m. lapkričio 29 d. Oberverwaltungsgericht Berlin-Brandenburg (Vokietija) pateiktas prašymas priimti prejudicinį sprendimą byloje Sebastian W. Kreuziger/Land Berlin

6.2.2017   
            
            
               LT
            
            
               Europos Sąjungos oficialusis leidinys
            
            
               C 38/15
            
         2016 m. lapkričio 29 d.Oberverwaltungsgericht Berlin-Brandenburg (Vokietija) pateiktas prašymas priimti prejudicinį sprendimą byloje Sebastian W. Kreuziger/Land Berlin
   
   (Byla C-619/16)
   (2017/C 038/19)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   
      Oberverwaltungsgericht Berlin-Brandenburg
   
   
      Šalys pagrindinėje byloje
   
   
      Pareiškėjas ir apeliantas: Sebastian W. Kreuziger
   
      Atsakovė ir kita apeliacinio proceso šalis: Land Berlin
   
   
      Prejudiciniai klausimai
   
   
               1.
            
            
               Ar Direktyvos 2003/88/EB (1) 7 straipsnio 2 dalis turi būti aiškinama taip, kad ja draudžiami nacionalinės teisės aktai ar praktika, kuriuose numatyta, kad teisė į piniginę kompensaciją nutraukus darbo sutartį nesuteikiama, jeigu darbuotojas nepateikė prašymo suteikti mokamas kasmetines atostogas, nors galėjo tai padaryti?
            
         
               2.
            
            
               Ar Direktyvos 2003/88/EB 7 straipsnio 2 dalis turi būti aiškinama taip, kad ja draudžiami nacionalinės teisės aktai ar praktika, kuriuose numatyta, kad teisė į piniginę kompensaciją nutraukus darbo sutartį suteikiama tik tuo atveju, jei darbuotojas dėl nuo jo valios nepriklausančių priežasčių negalėjo pasinaudoti teise į mokamas kasmetines atostogas prieš darbo santykių pasibaigimą?
            
         
      (1)  2003 m. lapkričio 4 d. Europos Parlamento ir Tarybos direktyva 2003/88/EB dėl tam tikrų darbo laiko organizavimo aspektų (OL L 299, 2003, p. 9; 2004 m. specialusis leidimas lietuvių k., 5 sk., 4 t., p. 381).